דז'ה רדוש

דז'ה רדוש (במקור גולד,<ref>Az engedélyt tartalmazó BM rendelet száma/évszáma: 39088/1901. Forrás: MNL-OL 30803. mikrofilm 348. kép 1. karton. Névváltoztatási kimutatások 1901. év 11. oldal 40. sor</ref> בהונגרית: Rados Dezső; גיור, 12 באפריל 1891<ref></ref> – בודפשט, 17 בספטמבר 1974)<ref></ref> היה מורה ופרופסור לכינור באקדמיה למוזיקה ע"ש פרנץ ליסט, יהודי-הונגרי עטור פרסים לרבות פרס האמן המצטיין.

== ביוגרפיה ==
דז'ה גולד נולד במשפחה יהודית כבנם של יוז'ף רדוש (גולד) (1937–1864),<ref></ref> בעל פאב, לימים בעל בית קפה בבודפשט, ושל אנה שפיצר (1867–1953).<ref></ref> בשנת 1913 הוא קיבל את תעודת ההסמכה שלו באקדמיה למוזיקה ע"ש פרנץ ליסט כתלמידו של הפרופסור דיולה ממברין. בין 1913 לבין 1918 לימד בבית הספר למוזיקה בסובוטיצה ולאחר מכן במשך שנתיים בבית הספר למוזיקה בסומבטהיי. בין השנים 1920–1942 היה מורה בבית הספר למוזיקה פודור. משנת 1942 לא יכול היה לעבוד יותר במערכת הרגילה בשל יהדותו ומונה למנהל בית הספר למוזיקה ע"ש קרל גולדמארק, שם הקים מערכת חינוך מוזיקלי מאורגן לתלמידים ולמורים ממוצא יהודי שהודרו ממערכת החינוך הרשמית בתקופת מלחמת העולם השנייה. בשנתיים האקדמיות שלאחר 1945 (בתום המלחמה) לימד בבית הספר הלאומי למוזיקה ובשנת 1947 הפך לפרופסור במחלקה לכינור באקדמיה למוזיקה ע"ש פרנץ ליסט. הוא פרש ב-1959, אך לימד מתודולוגיה ודידקטיקה עד סוף ימיו. הוא היה מומחה בעל הכרה לאומית במתודולוגיה של כינור. על שמו מתקיימות תחרויות כינור.

קברו נמצא בבית הקברות היהודי ברחוב קוזמה .

== משפחתו ==
רעייתו הייתה אנה וייל (1897–1970),<ref></ref> בתם של ארתור וייל ושל הדוויג קוהארי, לה נישא ב-5 ביולי 1925 בבודפשט.<ref></ref>

ילדיהם הם ברטלן רדוש (1926–1945)<ref></ref> נספה בשואה ופרנץ רדוש (1934), פסנתרן יהודי-הונגרי ומורה למוזיקה זוכה פרס קושוט (המקביל בהונגריה לפרס ישראל).

== פרסים והוקרה ==
* מדליית הצטיינות לעבודה סוציאליסטית (1955)
* מסדר הכבוד של העמל דרג זהב (1964)<ref>Magyar Közlöny (1964. június 10) 37. szám</ref>
* פרס האמן המצטיין (1967)

== לקריאה נוספת ==
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([http://mek.oszk.hu/00300/00355/html/ABC12527/12616.htm לקסיקון ביוגרפי הונגרי]. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0738.html גישה מקוונת]
* [https://zeneakademia.hu/lexikon_nagy_elodok/rados-dezso-1742 ביוגרפיה דזה רדוש] (zeneakademia.hu)
* S. Dobos Márta (2011): A tudatosság és természetesség harmóniája Rados Dezső hegedűpedagógiájában [https://www.parlando.hu/NEWPROBE/SDobos.pdf Online] (ההרמוניה של המודעות והטבעיות בפדגוגיית הכינור של דז'ה רדוש. עבודת דוקטורט של מרתה דובוש. [https://www.parlando.hu/NEWPROBE/SDobos.pdf גישה מקוונת])

== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/r-775E4/rados-dezso-7763D/ ביוגרפיה דז'ה רדוש] באתר Arcanum
* [https://www.gyorikonyvtar.hu/gyel/index.php/Rados_Dezső ביוגרפיה בלקסיקון העיר גיור]
* [https://gyorihirek.hu/gyor750-rados-dezso/ דז'ה רדוש בחדשות גיור]
* [http://beszelo.c3.hu/cikkek/volna-e-zene-ha-nem-volna-ful דז'ה רדוש הפרופסור, גורו הכינור של שנות ה-60 של המאה ה-20]
* [https://lfze.hu/lexikon_nagy_elodok/rados-dezso-1742 דז'ה רדוש באתר האקדמיה למוזיקה ע"ש פרנץ ליסט]

== הערות שוליים ==

קטגוריה:כנרים יהודים הונגרים
קטגוריה:מורים למוזיקה בהונגריה
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה
קטגוריה:גיור (עיר): אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1891
קטגוריה:הונגרים שנפטרו ב-1974